Adabu yessegzi-d tasertit-a s snat n tizurfa*; amennuɣ ɣef tlelli taɣelnawt deg tama, aḥareb ɣef tneslemt deg tama-nniḍen. Ɣer Gilbert Grandguillaume (1997)5 i ixedmen yiwet n tezrawt yesɛan azal ɣef useɛreb deg Tefriqt n ugafa, yenna-d : Aseqdec n ufakul-a yezga-d deg umkan-is akken ad snedmen tissi* tafransist; iḥebsen aḥric ameqqran n udabu, ihi ta turez ɣer temhelt-a. Ihi tafransist tettwaḥseb d tutlayt n temharsa, ɣef waya beddlen-tt s taɛrabt taklasikit deg yal taɣult n tudert n yal ass.